Կներկայացնենք երկրի կենսագործունեության հիմնական ոլորտները թվերով, փաստերով, ինչպես նաև` միջազգային փորձագետների, երբեմն նույնիսկ ոչ բարեկամաբար տրամադրված վերլուծաբանների գնահատականները: Սակայն մինչ դա սկսելը, հարցնենք ինքներս մեզ. կարելի էր ավելին անել: Գուցե նաև կարելի էր, եթե չլինեին այս, այս, այս խոչնդոտները: Սակայն պատմությունը եթեներ չի սիրում, իսկ պատմական փաստն այն է, որ Ռոբերտ Քոչարյանը ժառանգություն ստացավ քայքայված տնտեսությամբ, հուսահատ ժողովրդով, Ղարաբաղը կորցնելու վտանգված բանակցային իրավիճակով երկիր, և տասը տարի անց չնայած ամեն տեսակ խոչնդոտներին թողեց զարգացող տնտեսությամբ, իր անկախությունը հաստատած, բնակչության վերընթաց ապրող կենսամակարդակով, իր պատմական իրավունքներին վերատիրանալու վճռականությամբ, միջազգային լայն ճանաչում ստացած և իր անվտանգության երաշխիքները հաստատած պետություն: